Շաբաթ օրը երեկոյան Ադրբեջանի մայրաքաղաքում՝ Բաքվում բախումներ են տեղի ունեցել ընդդիմության կողմնակիցների և ոստիկանության ուժերի միջև: Բախումները սկիզբ են առել ընդդիմադիր ուժերին միավորող Ազգային խորհրդի հանրահավաքի ավարտին: Ոստիկանության աշխատակիցները ձերբակալել են հանրահավաքի շուրջ 30 մասնակիցներին, ինչպես նաև մի շարք լրատվամիջոցների ներկայացուցիչների, այդ թվում՝ «Ազատություն» ռադիոկայանի ադրբեջանական ծառայության հետ համագործակցող երկու լրագրողների: